Ixef amezwaru : Kra n tmiḍranin n tiγunba umeskar ɣer wayeḍ, seg unagmay ɣer wayeḍ, imi yal yiwen s tmuɣli-ines, yal yiwen amek i tt- id-yesbadu. G. Molinie, yettwali belli tiγunba: «D iferdisen yettwehhin γer usemres ufrid n wallalen n tutlayt15». Ma yella d P. Guiraud, yenna-d Tiγunba: «Si tama, d aglam n wallalen imesγaniben yellan di tutlayt i yezmer ad yessemres umaru (d taẓuri n tugniwin): si tama niḍen, d ilugan n usemres d ufran n tugniwin-agi ilmend n tegnatin tisnalsiyin (d tiẓri n tewsatin16».